Κλινικοί και εργαστηριακοί δείκτες διαφοροποίησης της μονοκυτταρικής ερλιχίωσης και της ανοσολογικής θρομβοκυτταροπενίας στον σκύλο
Creators: name: Χριστοδούλου Βασίλειος Ανδρέα
Publisher: name: Aristotle University of Thessaloniki
Year: 2022
Subjects: σκύλος
διάγνωση
θρομβοκυτταροπενία
dog
diagnosis
thrombocytopenia

description: Η οξεία μονοκυτταρική ερλιχίωση του σκύλου (οΜΕΣ) και η πρωτογενής ανοσολογική θρομβοκυτταροπενία (πΑΘ) είναι οι δύο από τις πιο συχνές παθήσεις που προκαλούν θρομβοκυτταροπενία στους σκύλους και η κλινική τους εικόνα παρουσιάζει ομοιότητες. Σκοπός της εργασίας αυτής ήταν η σύγκριση των σκύλων με φυσική οΜΕΣ και πΑΘ, με στόχο την ανάδειξη χρήσιμων κλινικών και εργαστηριακών ευρημάτων για τον διαχωρισμό των νοσημάτων στην κλινική πράξη. Για τον σκοπό αυτό μελετήθηκαν αναδρομικά 36 σκύλοι που διαγνώστηκαν με οΜΕΣ και 29 σκύλοι με πΑΘ. Οι σκύλοι με την οΜΕΣ είχαν σημαντικά μικρότερη ηλικία και ήταν πιο πιθανό να έχουν κατάπτωση, λήθαργο, ανορεξία, πυρετό, απώλεια βάρους, λεμφογαγγλιομεγαλία, οφθαλμικές αλλοιώσεις και παρασιτισμό από κρότωνες κατά την προσκόμισή τους, σε σχέση με τους σκύλους με πΑΘ. Αντίθετα, οι σκύλοι με πΑΘ ήταν πιο πιθανό να προσκομιστούν με αιμορραγική διάθεση και είχαν σοβαρότερη αιμορραγική διάθεση σε σύγκριση με τους σκύλους με οΜΕΣ. Οι σκύλοι με οΜΕΣ είχαν χαμηλότερο αιματοκρίτη και ήταν πιο πιθανό να είναι αναιμικοί και να παρουσιάζουν υπολευκωματιναιμία κατά την προσκόμιση σε σχέση με τους σκύλους με πΑΘ. Από την άλλη, οι σκύλοι με πΑΘ είχαν υψηλότερο αριθμό λευκών αιμοσφαιρίων και ουδετερόφιλων και χαμηλότερο αριθμό αιμοπεταλίων, ενώ ήταν πιθανότερο να προσκομιστούν με λευκοκυττάρωση, ουδετεροφιλία και μονοκυττάρωση και είχαν σημαντικά χαμηλότερο αριθμό αιμοπεταλίων σε σχέση με τους σκύλους με οΜΕΣ. Αυτά τα κλινικά και εργαστηριακά ευρήματα μπορεί να είναι δυνητικά χρήσιμα στην κλινική διάκριση μεταξύ των νοσημάτων, με την προϋπόθεση ότι συνεκτιμώνται με τα αποτελέσματα των ειδικών διαγνωστικών εξετάσεων για τα νοσήματα αυτά
description: Acute canine monocytic ehrlichiosis due to Ehrlichia canis (aCME), and primary immune thrombocytopenia (pITP) are major differentials for dogs presented with thrombocytopenia, and the two diseases may clinically overlap. The aim of this study was to compare dogs diagnosed with naturally occurring aCME and pITP, to potentially establish useful clinical and clinicopathologic discriminators. A clinical record-based retrospective study was performed in 36 dogs diagnosed with aCME and 29 dogs with pITP. Dogs with aCME were significantly younger, and were more likely to experience depression or lethargy, anorexia, body weight loss, fever, lymphadenomegaly, tick infestation and ocular discharge on admission, compared to dogs with pITP. On the contrary, dogs with pITP presented more frequently with overt bleeding and had significantly higher bleeding score compared to dogs with aCME. Dogs with aCME had lower hematocrit and were more likely to be anemic and hypoalbuminemic on presentation compared to dogs with pITP. Dogs with pITP had higher white blood cell and neutrophil counts as well as lower platelet counts than dogs with aCME and were more likely to present leukocytosis, neutrophilia and monocytosis. These clinical, hematological, and biochemical findings may be helpful discriminators between aCME and pITP, on the understanding that they will be interpreted in the context of disease-specific testing